Արտադրանքից, որակից, հարմարավետությունից և սպասարկումից շատ գոհ մնացինք: Եվ չնայած գնեցինք այլ երկրներից բերված ապրանքներ, որոնք առկա էին նաև Քուվեյթում, քանի որ հայկական արտադրանքի ապրանքները դեռ խանութներում շատ քիչ են, ես օգնեցի հայ վաճառողին: Թող մեր վաճառողը օգտվի դրսի վաճառողի փոխարեն, և վաճառված ապրանքի տուրքը և բոլոր հարկերը թող մեր պետությանը գնան: Երբ շատ սփյուռքահայեր ինձ պես վարվեն, Հայաստանի շուկան կմեծանա և հետևաբար, գոնե ամառվա ամիսներին Հայաստանի բյուջեն շատ ավելի կհարստանա: Վաճառականն էլ՝ կկարողանա ապրանք ներմուծելու փոխարեն, արտադրամասեր ստեղծել և արտադրել տեղական ապրանքներ: Ոչ միայն Հայաստան գալու ժամանակ, այլ նաև Հայաստանից վերադառնալիս պետք է բոլոր գնումները կազմակերպել հայրենիքում գործող խանութներից: Կմեծանա հայկական շուկան, կստեղծվեն աշխատատեղեր… փափագներս, երբ որ իրականանան, մեր տնտեսության համար որոշ օգուտ կլինի: